* **návrh -**



Obec ­­­­­Moravský Svätý Ján v súlade s § 6 ods. 1, zákona č. 369/1990 Zb. o obecnom zriadení v znení neskorších predpisov a v zmysle § 79 ods. 3 a ods. 4 zákona č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov (ďalej len „zákon o hazardných hrách“)

* **vydáva -**

**Všeobecne záväzné nariadenie č. 1/2025**

**o zákaze umiestnenia herní a kasín na území obce**

**Moravský Svätý Ján**

Návrh všeobecne záväzného nariadenia bol na pripomienkovanie v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov

|  |  |
| --- | --- |
| Vyvesený na úradnej tabuli dňa: | **17.02.2025** |
| Zverejnený na webovom sídle obce a na elektronickej úradnej tabuli obce dňa : | **17.02.2025** |
| Dátum začiatku lehoty na pripomienkové konanie: | **17.02.2025** |
| Dátum ukončenia lehoty pripomienkového konania: | **26.02.2025** |
| Pripomienky zasielať - písomne na adresu: Obecný úrad Moravský Svätý Ján,  908 71 Moravský Svätý Ján č. 803 - elektronicky na adresu: obec@moravskysvatyjan.sk |
| Vyhodnotenie pripomienok k návrhu VZN uskutočnené dňa: |  |

***Schválené*** *všeobecne záväzné nariadenie*

|  |  |
| --- | --- |
| Na rokovaní OZ dňa: ........................ schválené uznesením č. |  |
| Vyhlásené vyvesením na úradnej tabuli mesta dňa:  |  |
| VZN nadobúda účinnosť dňom: |  |

# I.

## Úvodné ustanovenie

1. Účelom tohto všeobecne záväzného nariadenia (ďalej len „VZN“) je vo verejnom záujme regulovať prevádzkovanie hazardných hier a kasín stanovením zákazu umiestňovania herní a kasín na území obce Moravský Svätý Ján.

# II.

## Zákaz umiestňovania herní na území obce

1. Na území obce Moravský Svätý Ján sa zakazuje umiestniť herňu v týchto zákonom o hazardných hrách stanovených budovách:
	1. hoteloch, moteloch a penziónoch
	2. budovách pre obchod a služby,
	3. budovách pre kultúru a na verejnú zábavu,
	4. bytových domoch.

# III.

## Zákaz umiestňovania kasín na území obce

1. Na území obce Moravský Svätý Ján sa zakazuje umiestniť kasíno v týchto zákonom o hazardných hrách stanovených budovách:
	1. hoteloch, moteloch a penziónoch,
	2. budovách pre obchod a služby,
	3. budovách pre kultúru a na verejnú zábavu.

**IV.**

**Prechodné ustanovenia**

1. Prevádzkovateľ hazardnej hry v herni, ktorému bola udelená individuálna licencia na prevádzkovanie hazardnej hry pred nadobudnutím účinnosti tohto nariadenia, môže prevádzkovať túto hazardnú hru v herni do skončenia platnosti tejto individuálnej licencie.
2. Prevádzkovateľ hazardnej hry v kasíne, ktorému bola udelená individuálna licencia na prevádzkovanie hazardnej hry pred nadobudnutím účinnosti tohto nariadenia, môže prevádzkovať túto hazardnú hru v kasíne do skončenia platnosti tejto individuálnej licencie.

# V.

## Prechodné a záverečné ustanovenia

1. Toto VZN ruší VZN č.1/2024 o zákaze umiestnenia herní a kasín na území obce Moravský Svätý Ján
2. Toto VZN bolo schválené uznesením Obecného zastupiteľstva v Moravskom Svätom Jáne č........ dňa ................
3. Toto VZN nadobúda účinnosť 15. dňom od jeho vyvesenia na úradnej tabuli obce Moravský Svätý Ján.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  **Anton Emrich**

 starosta obce